Cond zij allen lieden dat een deilinge gesciet ende gemaect es
tusscen mychiele absoloens in deen zijde joese jouffrouwen katlijnen
magrieten ende agneesen absoloens kijnde joes wile absoloens brueds
des voirs mychiels yerst behoirlijc uut jouffr magriete roelants der
voirs kinden moeder brode gedaen bij wille ende consente der selver
huerre moeder in dande Alse vanden goeden die de voirs wilen
joes en mychiele bleve en verstorve zijn na en vand doot jouffr
machtilden wilen absoloens huerre zuster weduwe henrix wilen
spapen Item insgelijcx een deilinge tusscen den voirs kinden absoloens
vanden goeden die den selve kinden bleven zijn na de doot des voirs
wilen joes huers vaders bij consente en wille der voirs jouff magte
huerre moeder en oec bij wille des voirs mychiels absoloens die na
den rechte der stad van loeven geleit es tot alle de goede des voirs
wilen joes sijns brueders gedeilt te worden Welc beleit desen des voirs
mychiels consente niet jegenstaende op elcx gedeelte vande voirs
kinden na bescreve in zijnre macht bliven sal uutgesceiden vande
gedeelte dat der voirs jouffr katlijne in huen aengedeelte valle
sal dair af hij de macht vande selve zijne beleide geheelic en
al quijtgescouwen heeft en quijtstelt bekinnen hem in dat ge
deelte gheen recht meer te behouden
Item zijn bleve ende gevallen de voirs mychiele in zijnre deilinge vand
versterffenissen vander voirs wile jouffr machtilde de goede en rinte
hier na bescreve inde yerste iiii gulde penige gehete rijds mo c
erfliker rinte aen en op zeke goede en onderpande jans de vriese
gelege te libbeke en d omtrint It ii rijds d mute voirs erfliker
rinte aen en op zeke goede en onderpande jans de pluege gelege
te libbeke voirs It iii zijds d mute voirs erfchijs aen ende op
thuys gehete de pollepel jans de man gelege te loeven inde dor
strate bute der binne porten tussce de goeden henr hucke en willes
van ophem gehete meesterjans It aen en op een schue metter
toebehoirte gelege op de vorsten keyberch des voirs jans de man
tussce de goede magriete srijken en willems panesterts It iii m
rocx d maten va loeven en vi swaer guld erfs pachts en chijs
aen en op zeke goede en pande die toe te hoire plage wouten
wilen eveloege ende nu toebehoiren janne van wijtvliet gelege